
HMC  SACRAT 

lOANNES  THOMSON 


— —  Fateor  equidem  ea  esse  rudia,  inchoata,  et  manca  : 
cujus  rei  culpa,  ut  maxiniam  partem  in  me  recidat,  partim 
tamen  in  ipsius  artis  conditionis  erit  rejicienda.  Nemo 
naturae  studiosus  nescit  in  quantis  tenebris  etiam  bruta: 
hujus  telluris  scientia  jaceat,  et  quam  parum  adhuc  profe¬ 
cerimus  in  cognitione  rerum  inanimatarum.  At  vero  in 
corporis  humani  scientia,  et  eadem  omnia,  et  multa 
praeterea,  quae  sunt  animantium  propria,  nos  latent.  Etenim 
corporis  leges  sunt  multo  plures  et  longe  aliae,  quam  qui¬ 
bus  res  inanimatae  subjiciuntur  ;  neque  harum  modus,  et 
conditiones,  ad  actiones  vitales  explicandas  sufficiunt,  aut 
ad  animantia  recte  transferri  possunt.  Quamobrem  usum, 
tardum  sane  ducem,  fere  solum  huc  usque  secuta  est  ars 
medendi  ♦  ;  et  nulla  illustria  incrementa  ex  ratione  vel 
cepit,  vel  captura  est,  donec  humano  generi  a  Deo  immor¬ 
tali  tributus  fuerit  vir,  qui  quemadmodum  New  tonus 
inanimata,  sic  animantia  contemplando,  principium  illud 
vitse  detegat,  a  quo  omnes  naturales  actiones  pendent,  et 
ffubernantur. 

O 

Heb  ERDEN.  ad  Com»  Jinem, 


Stob^i  Eclog,  Ph^s.  lib.  1.  pag,  19. 


TRACTATUS 


DE 

CHOREA. 


H-®c  habeo  quge  de  Chorea  dicam.  Non  ali¬ 
quid  novum  vel  perutile  inveniendi,  sed  pauca 
de  morbo  haud  cura  indigno  breviter  edendi, 
spe  perductus  sum.  Atque,  ni  fallor,  omnia 
quas  de  hac  re  nota,  et  etiam  multa  quas  mini¬ 
me  satis  nota  sunt,  inter  fines  hisce  dissertatio¬ 
nibus  more  impositos,  comprimi  possint. 

Choream  omnibus  aevis  extitisse  medicisque 
haud  ignotam  esse  verisimile  est.  Causa  mor- 

DE  CHOREA. 


bi,  qusscunque  sit,  non  e  quodam  tempore  noto, 
vel  e  quadam  viri  specie,  originem  duxit ;  quas 
ob  res  in  omnibus  sevis  et  regionibus  impuberes 
aggressam  esse,  deducere  liceat.  In  operibus 
scriptorum  antiquorum  hunc  morbum  bene 
tractatum,  sine  dubio  frustra  querimus.  Et  e- 
tiam  his  diebus  postremis,  quot  variabilia  et  in¬ 
certa  de  nomine,  ratione,  et  curatione  morbo¬ 
rum  generis  nervosi  fere  omnium,  valent !  Prse- 
terea,  chorea,  quia  pr^cipue  morbus  impuberum 
est,  quia  sanatio  quando  accidisset  fere  suapte 
accidit,  quia  motus  perridiculos,  e  motibus  fana¬ 
ticorum  minime  semper  distinctos,  subit,  vel  ob 
aliquam  aliam  causam,  attentionem  medicorum 
quam  bene  meruit,  et  quam  hodie  asseruit,  ne¬ 
quaquam  vindicavit.  Sed  in  antiquis  pauca  de  hoc 
morbo  locum  obtinuerunt*.  “  Scelotyrbe,  quasi 
cruris  turba  et  perturbatio,  species  est  resolu- 
tionis  qua  erectus  ambulare  homo  non  potest, 
et  latus  quandoque  rectum  in  sinistrum,  quan- 
doque  sinistrum  in  dextrum,  vel  vicissim  cir- 
cumfert.  Interdum  quoque  pedem  non  attol- 


^  Vide  Galen.  Isagog.  lib.  versus  finem. 

Iit,  sed  attrahit,  velut  ii  qui  magnos  clivos 
“  ascendunt  Hsec  Galenus.  Ari  verba  Pa- 
RACELsi  sequentia  ad  hunc  morbum  spectent  ? 

Vitista  a  S.  Vito  nomen  traxit,' qui  plagse  et 
“  poenas  loco  hunc  hominibus  morbum  immit- 
“  tat  ;’aut  quod  vice  ipse  Deus,  propter  homi- 
num  peccata,  malum  hoc  infligat  f.” 

Sed,  sine  dubio,  Sydenham  |  primum  morbi 
historiam  protulit ;  historiam  tam  veram,  ut  fi¬ 
dem  omnium  vindicasset,  et  pauea  si  ulla  nova, 
ad  nostra  usque  tempora,  huic  historiae  addita 
fuerunt.  Sed  Sydenham  (si  mihi  ita  dicere  fas 
sit)  in  nomine  huic  morbo  imponendo,  errasse 
videtur.  Morbus  quem  ille  Choream  S.  F/V/,  mi¬ 
nime  idem  est  quem  Sennertus||  Choream  S. 


*  “  Qua  expressione  idem  expressisse  mihi  videtur  quod 
“  neoterici  Choream  Viti  nominant.”  S  au  vages,  Tom.  i. 
591.  Amstelodami,  1768. 

■f  Paracelsi  Opera,  folio,  pag.  578. 

:j:  Sydenham.  Sched.  Monitor,  de  Novs  Febris  ingres¬ 
su,  pag.  527.  Lugduni,  1726. 

II  Practicae,  lib.  i.  p.  ii.  cap.  xvii.  pag.  118.  vol.  ii.  fol. 
Lugduni,  1656.  “  Malo  huic  (Tarantis)  cognatum  est 

“  aliud,  quod  Chorea  et  Saltus  Viti  appellatur.  Hoc  enim 

F/V/,  et  PlaTerus  Saltus *  *  Viti  nominaverunt. 
De  nomine  hasc  citare  satis  erit  t*  “  In  circulo 
Suevise  juxta  Ulmam,  est  templum  Sancto 
Vito  dicatum ;  eo  multae  concurrunt  mu- 
“  lieres  circa  festum  hujus  sancti  quolibet  anno 
mense  Maio,  ibique  saltu  cum  perturbatione 
mentis  nocte  dieque  se  exercent,  donec  ecsta- 
“  ticorum  instar  corruant,  qua  ratione  sibi  res- 
“  titutse  sanitati  videntur,  et  nihil  per  annum 
sentiunt ;  secus  membrorum  inquietudine  ten- 
sivis  artuum  doloribus,  una  cum  lassitudine 
spontanea,  et  capitis  gravitate  torquentur,  do- 
nec  anno  sequenti  organum  musicum  quod  in 
eorum  gratiam  hoc  festo  pulsatur,  audiant. 


“  delirii  et  insanise  genere  qui  laborant  dies  noctesque  sal- 
“  tare  gestiunt.  Nonnulli  equidem  Choream  S.  Viti  gy- 
“  6v(riiia-f4.ov  veterum  referendum  censent/*  &c. 

*  “  In  quo  (Viti  Saltu)  furore  quodam  insano  saliendi 
“  perciti  choreas  ducere  continuo  appetunt ;  quem  proin 
“  affectum  F^iti  Saltum^  a  Sancto,  cujus  invocatione  se  ab 

eo  liberari  credunt,  vocant. - Arabes  aliqui  Sal- 

“  tuosam  membrorum  dispositionem  vocarunt,  et  convulsio- 
nls  speciem  esse  voluerunt  :  tamen,  hic  nulla  membrorum 
jiat  convulsio,  sed  mens  alienata  in  hanc  insaniam  et  per- 
versum  appetitum  feratur  et  impellatur,”  &c. 

f  Apud  Sauvages,  ut  antea. 

Hasc  testis 'refert  Georgius  Horstius,  Ob- 
serv,  lib,  2.  &c.” 

Chorea  S.  Viti,  quam  Sennertus,  et  Saltus 
Viti,  quem  F.  Platerus,  descripserunt,  mor¬ 
bus  idem  esse  videtur  ac  Enthusiasmus  Gale¬ 
ni,  fortasse  Vitista  Paracelsi,  Tarantismus  en-- 
teanismus  Sauvagesii,  non  vero  Chorea  S.  Vi¬ 
ti  Sydenhami  ;  nam  haec  ab  illis  tam  distat, 
quam  motus  hujusce  morbi  a  motibus  et  salti¬ 
bus  quos  in  omnibus  ^vis  fanatici,  quos  Qua- 
kers  olim,  et  Saltatores  *  hodie  in  Cambria 
subierunt.  Sed  de  nomine,  et  historia  morbi 
antiqua  disputandi,  tempus  et  voluntas  aeque 
desunt. 


QVJEBAM  DE  DEFINITIONE. 

CuLLEN  celeberrimus,  morbi  historiam  quam 
Sydenham  tradidit,  et  verba  etiam  hujus  auc- 


*  Anglice,  Jumpers. 

toris  in  definitionis  formam  redegit ;  sed,  pace 
tanti  viri,  adhuc  plus  historiae  quam  definitionis 
habere  videtur.  Definitionibus,  quas  scriptores 
nosologici  ediderunt,  quam  Cl.  Sauvages  in 
medium  *  protulit,  longe  antepono  ;  attamen,  ni 
''  magnopere  fallor,  quae  loco  in  definitione  digna 
sunt,  et  quae  satis  probata  sunt,  omnino  prae¬ 
teriit.  Quamobrem,  his  definitionibus  pluribus¬ 
que  de  hac  re  omissis,  quod  sequitur  subjicere 
liceatne  ? 

Motus  involuntarius  plerumque  unius  lateris, 
aliquando  totius  corporis,  cum  alvo  haud  natu¬ 
rali,  gesticulatione,  claudicatione  ;  articulatione 
et  deglutitione  impeditis  5  febricula,  macie,  fa¬ 
tuitate. 

Haec  verborum  forma,  multa  non  in  aliorum 
definitionibus  inventa  complectitur.  Horum  ra¬ 
tionem  in  morbi  historia  sequente  satis  inesse 
spero  ;  sed  hic  pauca  de  question-e  quam  in  mor¬ 
bi  historia,  omnino  praeterii,  breviter  disserere 


*  136.  Spec.  hasc  Vogel  laconice  Spec.  193. 
“  Convulsio  saltatoria  aut  procursiva/’ 

volo  :  An  motus  in  chorea  involuntarii  sint  ? 
Darvinus  *  choream  non  convulsionis  speciem 
esse  dicit,  quia  asgellus,  lecto  impositus,  qui¬ 
escit.  Hoc  minime  constat ;  nam  corpus  segel- 
li,  quamvis  cubile  premat,  plerumque  dum  vigi¬ 
lat,  et  aliquando  etiam  cum  dormit,  variis  modis 
et  variis  jactationibus  torquetur.  Motus  semi- 
voluntarios  Sauvages  f?  ct  ex  jiarte  volunta¬ 
rios  esse  CuLLEN  t,  docuerunt.  Sed  non  ita  se 
res  habere  videntur.  Motus  in  chorea,  cum 
asgellus,  oculos  et  animum  adstantium  in  se 
intendi  percipiat,  violentiores  esse,  et  etiam  in 
exemplis  nonnullis  tunc  temporis  solummodo 
saevire,  concessum  est ;  sed  in  omni  convulsio¬ 
nis  specie,  et  in  omni  nervosi  generis '  morbo, 
hoc  symptomata  auget.  Atque  hominum  quos 
in  sermone  vulgari  nervosos  appellamus,  mens 
oculorum  vel  animorum  adstantium  conscia,  a- 
gitationem  et  tremores  auget,  vel  omnino  indu¬ 
cit.  Denique,  quicquid  voluntas  contra  nitatur, 
imo  etiam  quo  plus  voluntas  contra  nitatur,  eo 
plus  membra  jactantur.  Ita,  sine  voluntate,  vel 


*  Zoonomia,  iv.  2.  3.  4. 
b  Vide  Definitiones  in  Nosolog. 


s 


DE  CHOREA. 


etiam  contra  voluntatem,  motus  perstant ;  et  haec 
eos  involuntarios  esse  demonstrare  mihi  suffi¬ 
ciunt.  H^c  si  ita  sint  consuetudo  confirmabit  5 
nam  etiam  actiones  voluntariae  saepissime  repe¬ 
titae,  fere  involuntariae  fiunt ;  et  vi  sola  consue¬ 
tudinis  perficiuntur  ;  quanto  magis  itaque  motus 
semper  involuntarii  ? 


DE  MORBI  HISTORIA. 

Chorea  impuberes  utriusque  sexus  aggredi¬ 
tur.  Puellas  huic  morbo  pueris  procliviores, 
nonnulli  *  putaverunt.  Ex  aegris  quos  vidi 
(ait  Heberden  f),  tantummodo  quarta  pars 
fuere  mares.’’  .^tas  maxime  opportuna,  a 
teneris  annis  ad  pubertatem,  perstat.  Limites 
hujus  aetatis  varii,  ab  auctoribus  variis  impositi 
fuerunt.  Sydenham  et  Cullen  aetatem  ab 
anno  decimo  ad  decimum  quartum,  Hamilton 


*  Bisset.  Medical  Essays,  pag.  165.  Newcastle,  1766. 
f  Comme nt.  cap.  xx.  pag.  92.  London,  1802. 

ab  octavo  ad  decimum  quartum,  Bisset  a  sex¬ 
to  ad  duodecimum  durare,  putaverunt.  Ultra 
pubertatem  rarissime  primum  accidit.  Sed  Ha- 
MiLTON  duas  puellas  xvi — xviii  natas,  chorea 
laborantes,  se  vidisse  testatur  *.  Grego Ryf 
eximius,  puellse  annos  septemdecem  natae  men¬ 
tionem  fecit.  P.  Home  secundus  duarum  puel¬ 
larum,  quarum  una  annum  decimum  quintum, 
et  altera  decimum  sextum  attigit,  exempla  in 
lucem  edidit  J  ;  et  Heberden  ||  morbum  in 
anno  vigesimo  vidit.  Tempus  primi  adventus 
tempore  dentitionis  secundae,  in  multis  exemplis 
convenit.  Convulsiones  in  prima  dentitione,  et 
choream  in  secunda,  saepe  accidere  notum  est. 
Hujus  causa  omnino  latet.  Sed  aliquando  pau¬ 
lo  post  annum  quintum  accidit.  Nuper  in  No¬ 
socomio  Edinensi  Regio,  puellam  annos  novem 
natam,  chorea  affectam  vidimus.  Morbus  in 
hoc  exemplo  annos  quatuor,  cum  quibusdam  in- 


*  Observations  on  the  Utility  of  Purgative  Medicines, 
pag.  69.  2d  edit.  Edinburgh,  1806. 

f  Audi  Pralect.  Systemat.  in  loc.  Chores. 

J  Hamilton’.s  Observ.  Appendix,  pag.  277 — 8. 

1]  Comment.  Cap.  xx.  92. 

B 

tervallis,  perstiterat,  et  puellulam  invasit  anno 
quinto  vix  peracto,  jirimd  dentitione,  dum  mola¬ 
res  erumpebant.  Hujus  aegellas  historiam  mor¬ 
bi  indagare  et  scribere  mei  muneris  fuit ;  et 
P..  Clinicus  Gregory,  in  praelectione  sua  de 
hoc  exemplo,  se  nunquam  prius  choream  in  ^ta- 
te  tam  tenera  ,quam  anno  quinto  vidisse  dixit. 
Exemplum  unum  *  et  alterum  t  aetatis  ejusdem 
inveni ;  in  his  exemplis  autem  de  dentium  statu 
nil  dictum  est. 

Impuberes  choreae  maxime  obnoxii  sunt,  quo¬ 
rum  valetudo  natura  instabilis,  vel  incuria,  pai- 
dotrophia  infelici,  victu  pravo,  aere  impuro, 
aliisve  infaustis,  debilis  facta  est.  Symptomata 
quae  ingressum  choreae  praenuntiant,  eadem  sunt 
quae  alios  infantum  morbos  praeeunt,  et  adeo 
communia  sunt,  ut  vix  notatu  digna  habeantur. 
Ludi  et  joci  amor,  et  animi  vivacitas  decrescunt ; 
cibi  appetentia  prava  fit,  vel  praeter  modum  ali- 


*  Case  by  Dr  Willan,  Lond.  Med.  Journal,  anno 
1786,  vol.  vii.  p.  187. 

f  Stoll.  Ratio  Medendi,  vol.  iii.  p.  403. 

quando  aucta  *  ;  somnus  turbatus  est ;  alvus  ir¬ 
regularis,  plerumque  astricta.  In  exemplis  for¬ 
tasse  omnibus  intestinorum  tubus  multo,  sed 
in  quibusdam  fere  incredibiliter  torpet  f.  In 
infantibus,  duse  saltem  dejectiones  indies,  et 
stercora  mollia  accidunt.  Sed  in  chorea  alvus 
per  aliquot  dies  astricta  est,  donec  stercorum 
moles  et  acrimonia  diarrhoeam  foetidam  indu¬ 
cant.  Ita  vicissim  se  alvus  habet.  Porro  autem 
tubi  vires  intestinorum  succumbunt,  et  gradu 
vix  percipiendo  morbus  gravis  et  informis,  in¬ 
felicem  aggreditur.  Praeterea,  hic  alvi  status  in*^ 
constans  errorem  producit.  Si  ab  amicis  iisque 
qui  circum  aegrum  ministrant,  status  alvi  que¬ 
ratur,  (pr^eunte,  diarrhoeae  causa,  obstipatione 
praetermissa),  alvum  naturalem  vel  etiam  solu¬ 
tam  esse  incaute  respondere  solent.  Faecum  na¬ 
tura,  color,  et  conformatio,  omnino  neglecta 
fuerunt.  Has  ob  res,  medici  est  questiones  mul¬ 
tas  et  repetitas  sedulo  inire,  et  fasces  dejectas  in¬ 
dies  inspicere. 


*  Hamilton.  Whytt’s  Works,  4to,  p.  573.  note, 
f  Vide  exempla  quse  Hamilton  edidit,  et  prsecipue 
exempla  Ann.e  Ross  et  Elizabeth^  Webster,  pag. 
242.  &  258.  Appendix. 

Spiritus  male  olet,  et  si  nunc  medicus  abdo¬ 
men  premat,  saspe  praeter  naturam  tumidum 
et  tensum  inveniet.  Morbo  progresso  abdo¬ 
men  laxatum  et  quasi  tabefactum  videtur,  et 
macies  fit  similis  illi  quae  in  tabe  mesenterica 
accidit.  Jam  motus  abnormes,  sed  leves,  et 
pariim  observati,  primum  apparent.  Faciei 
musculi  primos  motus  subeunt  *.  Hi  cuidam 
brevis  irritationis  caus^  referuntur,  sed  motus 
violentiores  et  fere  universos  praeeunt,  qui  mox 
animum  parentum  totum  occupant. 

Motus  tam  abnormes  describere  difficillimum 
est.  In  morbo  ipso  plurimum  variant,  quam- 
obrem  in  morbi  historia  ordo  minime  lucidus 
esse  potest. 

Plerumque  chorea  alterum  latus  solum,  vel 
maxime  aggreditur.  Tamen  in  eodem  aegro 
‘‘  morbus  modo  hoc  modo  illud  latus  infestatf.’’ 
Quinetiam,  quod  mirabile  est,  si  manus  vel  cru¬ 
ra  lateris  affecti  vi  retinentur,  interdum  artus 


*  Hamilton,  pag.  70. 
f  Heberpen,  XX.  92. 

1  ^ 
io 

iateris  alterius  prius  immoti,  statim  moveri  in¬ 
cipiunt  *.  Lateris  affecti  membra  munere,  na¬ 
tura  et  consuetudine  imposito,  minime  fungun¬ 
tur.  ^ger  pedem  attrahit  potius  quam  attol¬ 
lit,  et  pes  ipse  motum  quendam  semicircularem, 
et  quasi  spasmo  coactus,  in  gressu  facit.  Crus 
etenim  paralysi  affectum  esse  videtur,  sed  bra¬ 
chium  violenter  huc  et  illuc  movetur.  “  In 
manu  ejusdem  lateris  (morbus)  cernitur  f, 
“  quam  hoc  morbo  adfectus  vel  pectori  yel  alii 
alicui  parti  adplicitam,  nullo  pacto  potest  con- 
tinere  in  eodem  situ,  vel  horse  momento,  sed 
in  alium  situm,  aliumque  locum  convulsione 
quadam  distorquetur  quicquid  aeger  contra  ni- 
tatur.  Si  vas  aliquod  potu  repletum  in  manus 
porrigatur  antequam  illud  ad  os  possit  addu- 
cere,  mille  gesticulationes  circulatorum  instar 
exhibebit.  Cum  enim  poculum  recta  linea  ori 
admovere  nequeat,  deducta  a  spasmo  manu 
huc  illuc  aliquandiu  versat,  donec  tandem  forte 
‘‘  fortuna  illud  labris  proprius  apponens,  liquo- 


*  Prselect.  System.  Prof.  Gregor y,  in  loc.  Chorese. 

•j*  Sydenham,  ut  supra,  pag.  527.  atque  iterum  Pro- 
cess.  Integ.  in  morbis  fere  omnibus,  pag,  595. 

fem  derepente  haurit.”  iEgellus  quidem,  po¬ 
culo  ad  os  appropinquante,  os  ad  poculum  po¬ 
tius  quam  poculum  ad  os  cito  admovet.  Sy- 

i 

DENHAM  addidit,  “  Atque  avide  haurit  tan- 
quam  misellus  id  tantum  ageret,  ut  dedita  o- 
“  pera  spectantibus  risum  moveret.”  Sine  dubio 
res  ita  se  habent,  sed  cupiditatem  quandam  ri- 

4 

sum  promovendi,  vel  histrionum  gesticulatio¬ 
nes  referendi  segelli  animum  ducere,  et 
morbi  symptoma  haberi,  (ut  Sydenham,  Cul- 
LEN  et  alii  putant),  minime  mihi  satis  demon¬ 
stratum  est.  Miselli  motus  adeo  sunt  ridiculi, 
ut  risum  etiam  invitum  spectantium  inducant. 
Hoc  ipse  videt,  et  sola  imitatione  vel  gaudii 
consensu  communi  perductus,  (ut  mihi  vide¬ 
tur),  ipse  ridet.  Ita  vicissim  ridicule  movet, 

spectantes  rident,  asgellus  ipse  ridet ;  donec  hoc 

% 

modo  fortasse  motus  et  risus  adeo  et  quasi  quo¬ 
dam  associationis  vinculo  conjunguntur  ut  se 
mutuo,  inscio  etiam  misello,  producant. 

Faciei  musculi  varie  distorquentur  ;  aliquan¬ 
do  risus  Sardonicus  exhibetur.  Oculus,  lin- 


*  Vide  Defin,  Choreas  in  Cullen.  Syn.  Nosolog’. 

gua,  caput  circumferuntur  fere  constanter ;  vel 
caput  unum  alterumque  latus  vicissim  petit, 
sed  non  in  toto  circumfertur.  Motus  varios 
brachia  subeunt :  nunc  solummodo  tremunt, 
vel  leniter  subsiliunt,  et  nullo  pacto  in  eodem 
situ  teneri  possint.  Nunc  velociter  in  coelum, 
in  terram,  prorsum,  retrorsum,  dextrorsum,  si¬ 
nistrorsum  porriguntur ;  rarius  sed  nonnun- 
quam  brachium  conum  describit,  cujus  apex 
humeri  articulus  est,  et  cujus  basin  manus  ve¬ 
lociter  tractat. 

Trunci  etiam  musculi,  quamvis  rarius,  con¬ 
velluntur,  et  corpus  huc  et  illuc  trahunt.  Ali¬ 
quando  abdominis  musculi  tam  stricte  viscera 
comprimunt,  ut  tensionis  sensus  percipiatur ; 
aliquando  contra  praeter  naturam  laxantur,  et 
flaccescunt.  Morbo  ingravescente  *,  vel  ad  exi¬ 
tum  lethalem  vergente  f,  sphincteres  ipsi  ean- 


*  Vide  exemplum  Eliz^  Webster,  (apud  Hamil- 
TON,  pag.  258.),  et  morbi  statum  Aprilis  die  30®“,  Maii 
die  1®“,  2'^®,  4%  5‘“,  anno  1805. 

f  Vide  exemplum  Catharin^  M‘Leish,  et  morbi 
statum  Maii  die  xv®“,  1 800. 

dem  actionem  instabilem,  et  tandem  paralysin, 
subeunt. 

Membra  corporis  superiora,  violentius  quam 
inferiora,  jactantur.  H^c  enim  attrahuntur 
potius  quam  attolluntur,  cuicunque  prope  sit 
'  occurrunt ;  debilitantur  et  marcescunt  (ut  in 
rachitide)  vel  etiam  paraplegiae  specie  *.  Tam 
varii,  sed  tam  similes,  hi  motus  sunt,  ut  error 
in  diagnosi  nullus  esse  possit. 

Aliquando,  sed  rarissime,  dum  gradi  volunt 
currere  aegelli  coguntur.  Exemplum  ab  He¬ 
be  rd  en  citabo  f.  Puero  cuidam,  cum  crura 
vehementer  agitabantur,  motus  involuntarii 
‘‘  superabant  omnes  movendi  conatus  leniores, 
membris  autem  fortius  impulsis  morbus  su- 
perabatur ;  ergo  currere  potuit  qui  non  po- 
“  tuit  ambulare  ;  quod  etiam  inebriis  fieri  con- 
suevit.”  Membra  fortius  impulsa  morbum 
superare,  symptoma  mirum  et  insolitum  habea¬ 
tur  +  . 

*  Vide  exempl.  Sinclair,  apud  Hamilton,  p.  223. 
f  Comment.  Cap.  xx.  p.  93. 

J  Hoc  cl.  Sau VAGES  vocatur  ‘‘  Scelotyrbe  festinans,” 
vol.  i.  p,  591. 

'  Plerumque  motus  somno  cedunt ;  sed  in  qui¬ 
busdam  exemplis  per  somnum,  tametsi  leviores, 
perstant  *.  At  quamvis  motus  musculorum  ab¬ 
normes  absint,  dentes  frendere,  lacrymare,  ri¬ 
dere,  exilire,  loqui,  somniare,  nares  scalpere, 
inscius  videtur.  Haec  plus  minusve  valent,  et 
raro  vel  nunquam  somnum  levem,  longum,  et 
jucundum  permittunt. 

Gradatim  loquela  et  literarum  quarundum 
prolatio  impediuntur.  Loquendi  conatus  lin¬ 
guam  ad  dentes  premunt,  adeo  ut  lingua  major 
quam  quod  os  bene  contineat,  videatur.  u3Egel- 
lus,  etiam,  ob  facultatem  recte  loquendi  amis¬ 
sam,  pudore  ductus,  vel  ob  linguam  titubantem, 
vel  ob  modum  ridiculum  verba  proferendi,  vel 
ob  sermonis  prolationem,  rarius  loqui  conatur  : 
hoc  modo  loquendi  facultas  fere  deficit. 

Progresso  morbo  deglutitio,  praesertim  victus 
solidi,  impeditur.  Plerumque  in  oesophagi  an¬ 
gustia  spasmodica,  (ut  in  hysteria  et  in  tetano), 


*  Med.  Comment.  decad,  ii.  vol.  ii. 

c 


18 


DE  CHOREA. 


victum  solidum,  sed  non  liquidum,  vel  utrumque 
in  magna  facilius  quam  in  parva  quantitate,  ae¬ 
ger  devorat.  Pari  ratione  levior  faucium  titilla¬ 
tio,  veluti  per  plumam,  vomitum  excitat,  quod 
gravior  ipsarum  irritatio  non  facit  cum  liquida 
per  siphunculum  infusa  fuerint,  vel  instrumen¬ 
tum  Qirobang  Angi.)  introductum.  In  chorea 
autem  victum  solidum  glutire  difficilius  est. 

Quum  huc  usque  morbus  increverit,  vultus 
languet,  oculi  hebescunt,  et  omnes  sensus  fatis¬ 
cunt.  Musculi  tabescunt,  corporis  et  mentis  vi¬ 
res  succumbunt,  et  febriculas  vestigia  mors  ipsa 
premit. 

Pulsus  per  morbi  cursum,  ut  in  impuberum 
febriculis,  multum  et  subito  variat,  tam  vi  quam 
violentia,  nec  raro  abnormis  fit  et  intercisus  ; 
saepissime  languet 

Interdum  autem  cum  nec  natura  sua  sponte, 
nec  mutationes  qu^  in  corpore  fiunt  sub  puber- 


*  WiLLAN.  Diseases  of  London,  p.  246. 

tatem,  nec  ars  medica,  morbum  sustulerint,  clau¬ 
dicatio  et  fatuitas  per  vitam  miseram  perstant. 
Hujusmodi  exempla  non  valde  rara  sunt.  Mi¬ 
serum,  annorum  prope  triginta,  agricolas  filium 
nuper  apud  Hawick,  in  provincia  Roxburgh, 
vidi,  hoc  modo  plexum.  Quasi  equitabat,  sed 
pars  sellae  posterior  formam  semicircularis,  ad 
lumbos  attigit.  Pedes  ad  stapites,  genua  ad  sel¬ 
las  cingulas  et  partes  pendulas,  frasnum  ad  ma¬ 
num  unam  et  flagellum  ad  alteram,  alligata  fue¬ 
runt.  Caput,  oculi,  facies,  os,  lingua,  brachia, 
crura,  et  corpus  totum,  perpetuo  movebantur. 
Corporis  summa  macies  ;  fatuitas  in  vultu  de¬ 
picta  ;  vox  debilis  continuo  fere  prolata,  cum 
loquendi  conatibus,  quos  tar^en  intelligere  non 
potui.  Vota  et  mentis  pathemata,  si  aliquid 
mentis  perstitit,  signis  non  verbis  enuntiavit. 
Hoc  modo  vectus,  equum  per  foram  impulsit ; 
morbi  causa,  historia  et  progressus  mihi  ignota 
sunt. 

Nonnunquam  etiam  motus  sed  leves  per  to¬ 
tam  vitam  manent,  vel  post  intervalla  incerta 
accidunt ;  maxime  ab  animi  affectibus,  mentis 
autem  viribus  non  labefactis.  Atque  interdum 

quaedam  gressus  instabilitas,  tremor  manuum  vel 
membrorum  fugax,  musculorum  faciei  motus 
leviores,  sermo  paulo  titubans  vel  productus, 
observantur.  Ita,  de  S.  Johnson,  LL.D.  doc¬ 
trina,  et  variis  animi  viribus  et  dotibus  praedito, 
scriptum  est :  ‘‘  His  head,  and  sometimes  also 
“  his  whole  body,  shook  with  a  kind  of  motion 
‘‘  like  the  elfect  of  a  palsy.  He  appeared  to  be 
‘‘  frequently  disturbed  by  cramps,  or  convulsive 
“  contractions,  of  the  nature  of  that  distemper 
called  St  Vitus’s  Dance 

Choream  aliquando,  quasi  epidemicam,  gras-,, 
satam  esse,  nonnulli  putaverunt.  “  There  have 
been  instances  of  this  disease,  consisting  of 
such  convulsive  motions,  appearing  as  an  e- 
pidemic  in  a  certain  corner  of  the  country 
De  hac  re  paucissima  inveni.  Haec  Lieutaud  : 
“  Huc  (ad  Catalepsiam)  etiam  spectat  Chorea 
S.  Viti,  la  Danse  de  St.  Guy ;  qua  correpti 


*  Bosv/ell’s  Journal,  p.  8.  Vide  etiam  Epistolas 
Alex.  Pope  poetae,  de  Johnson  ;  et  seq.  Boswell^s 
Life  of  Johnson,  vol.  i.  p.  118. 

J  CuLLEN.  First  Lines,  J  1353. 

stulte  saltant,  inconditisque  motibus  detor- 
quentur  ;  haec  haud  multis  abhinc  annis  qua- 
si  grassabatur,  et  in  propatulo  erat  Parisiis  ; 
“  nec  forte  desiisset,  ni  Rex  Christianismus 
lymphatae  aegrotantium  menti  severa  lege  con- 
suluisset  De  hac  re,  cujus  Lieutaud 
mentionem  fecit,  alia  ex  aliis  fontibus  frustra 
quaesivi.  Haec  Lieutaud  addit :  “  Haud  ab- 
simili  morbo  teneri  pseudo-daemoniacos  te- 
neri,  &c.  credere  par  est.^’  Si  morbus,  qui, 
secundum  hunc  auctorem,  in  propatulo  erat 
Parisiis,  Chorea  S.  Viti  fuisset ;  mendicos  hunc 
morbum,  eleemosynae  gratia,  simulasse;  vel  auc¬ 
torem,  ad  choreas,  saltus,  m^otusque  fanaticorum 
spectasse,  mihi  videtur  :  morbum,  “  quem  aliqui 
“  ut  eleemosynam  majorem  extorqueant, vel  ideo 
subornati,  ut  vulgi  falsam  opinionem  homi- 
num  mentibus  magis  imprimant,  simulant 

In  orphanotrophio  autem  apud  Milan,  chorea 
tam  saepe  accidit,  ut  epidemica  habita  fuisset. 


*  Lieutaud.  Synop.  Un.  Prax.  Med.  4to,  pag,  153, 
Amstel.  1765. 

f  Platerus,  ut  antea,  pag.  88. 

set  *.  In  his  pueris  medendo  tonicis  utebantur 
medici,  sed  parum  profuerunt.  Hujus  rei,  si  vera 
sit,  rationem  reddere  haud  difficillimum.  Omnes 
segri  iisdem  studiis  et  iisdem  laboribus  incubue¬ 
runt,  omnesqiie  iisdem  morbi  causis  remotis 
fuerunt  expositi.  Si,  igitur,  vel  unum  exem¬ 
plum  choreae  accidisset,  alii  pueri,  similiter  ad 
morbum  proclives,  in  choream  inciderint,  et  in 
illos  imitatio  sola  morbum  inducere  satis  esset. 
Aeri  et  victui  pravo  igitur,  exercitationi  neglec¬ 
tae,  et  partim  quoque  imitationi,  tribuendum  est. 
Hoc  epilepticis  in  orphanotrophio  apud  Haer- 
lem,  testante  Kauw  Boerhave,  accidit  f. 


DE  DIAGNOSI. 

Chorea  a  morbis  aliis  facile  dignoscitur. 
Quamvis  omnes  morbi  spasmodici  et  convulsivi 


*  Ed.  Med.  and  Surg.  Journal,  NO.  1.  p.  SI. 
f  “  Impetum  faciens.”  ^  408. 

indicia  haud  dissimilia,  et  frequenter  eadem 
praebeant,  et  signa  signis  miro  modo  conjungan¬ 
tur,  motus  choreae  proprii,  cruris  claudicatio, 
deglutitio  et  articulatio  impeditae,  motus  brachii, 
circulatorum  instar,  aegelli  aetas  tenera,  et  alia 
supra  in  morbi  historia  recensita,  errorem  judi¬ 
candi  difficilem  reddunt. 

In  raphania  articulorum  et  membrorum  spas¬ 
mus  tonicus  est,  et  dolores  violentissimi,  quam¬ 
vis  periodice  solum  hi  adsint,  et  aegrum  e  som¬ 
no,  cum  chorea  symptomata  plerumque  ces¬ 
sant,  saepissime  excitant. 

Hic  fortasse  pauca  de  diagnosi  inter  choream 
et  apoplexiam  hydrocephalicam  indicare  non  a- 
lienum  erit.  Hydrocephali  gradus  ultima  quae¬ 
dam  signa  choreae  haud  dissimilia  praebent  ; 
nempe  varios  et  abnormes  crurum,  et  praesertim 
brachiorum  motus.  Tales  mihi  videntur  motus 
in  exemplo  Cath.  M^Leish,  nuper  in  Noso¬ 
comio  Edinensi  Regio  (chorea  ut  nonnullis  vi¬ 
debatur)  mortuae  5  eademque  prius  in  exemplo 
pueri,  vidi :  Hic  certe,  et  illa  (ut  mihi  videtur) 
hydrocephalo  interno,  mortuus  est.  Ad  hanc 

sententiam  minus  ineptam  reddendam,  quod  se-^ 
quitur  citare  liceat :  In  one  case,  (Hydro- 

ceph.  Intern.  Aeut.),  there  was  paralysis  of 
the  right  side  ;  in  two  others,  the  irregular 
“  motions  of  the  limbs  termed  St  Vitus^s 
Dance  took  place,  at  the  second  alteration  of 
“  the  pulse,  and  continued  till  within  a  day  or 
two  of  the  patientes  death  A  Wright, 
medico  Bristoliensi,  enarratur  exemplum  cujus- 
dam,  qui  haud  multo  post  choream,  ut  visum 
est,  zinco  fugatam,  hydrocephalo  mortuus  est. 
His  subjungam  pauca,  sed  omnia,  quae  de  sec¬ 
tione  cadaverum  inveni.  “  In  two  cases  (of 
chorea)  examined  after  death,  from  two  to 
“  four  ounces  of  ciear  lymph  were  found  in 
the  ventricles  of  the  brain,  and  about  the  same 
quantity  within  the  pericardium  f.”  Hos 
duos  morbos  cibi  appetentia  imminuta  vel  prava, 
languor,  debilitas,  vultus  demissus,  musculorum 


*  WiLLAN.  Diseases  of  London,  p.  269.  12mo. 
f  Ibid.  p.  245. 

In  uno  exemplo  D.  Cline,  chirurgus  Londini  exi¬ 
mius,  quasdam  ossis  particulas  in  cerebri  pia  matre  forma¬ 
tas,  invenit. — CLiNE’sLect.  on  Surgery,  MS, 


DE  CHOREA, 


25 


quaedam  macies,  alvus  plerumque  astricta,  et  in¬ 
testina  torpida  comitantur.  In  hydrocephali  sta¬ 
dio  ultimo  spasmi  clonici  vel  convulsiones,  tre¬ 
mores,  unius  lateris  paralysis,  et  alterius  forsan 
convulsio,  et  nonnunquam  epilepsiae  paroxysmi, 
occurrunt.  Sed  chorea  cursus  lentus,  hydro¬ 
cephali  velox  ;  hunc  mors  saepissime,  illam  raris¬ 
sime  sequitur.  Tres  etiam  pulsus  gradus,  vo¬ 
mitio,  strabismus,  pupilla  dilata,  dolor  et  gravi¬ 
tatis  sensus  in  capite,  caecitas,  et  alia  signa,  hy- 
drocephalum  denotant.  Praeterea  pyrexia  a 
morbi  initio  hydrocephalum  comitatur,  sed  fe¬ 
bricula  solummodo  in  chorea  longa  et  provec¬ 
ta  accidit. 


DE  CAUSIS. 


Varia  sunt  ex  quibus  chorea  oriri  dicitur. 
Horum  multa  mira  et  creditu  minime  digna 
sunt ;  si  vera  saltem  rarissima  sunt.  Talia  mihi 

videntur,  papulas  repulsae  *,  mensium  reten¬ 
tio  tj  ars  musica  J  ,  psorae  curatio  prematura  || , 
testes  in  scrotum  nondum  delapsi  § ,  et  alia. 

Duae  praecipuae  irritationes,  tanquam  morbi 
causae,  medicorum  attentionem  nuper  sibi  vindi¬ 
carunt. 

I.  Dentitio. — Hanc  choreae  causam  ingenium 
et  acumen  etiam  Syoenham  eximii,  non  de¬ 
texerunt.  Hoc  primum  a  cl.  Monro  secundo 
observatum  fuit  Puellam  ix  annos  natam 
chorea  laborantem  vidit,  gingivas  unius  lateris 
tumidas  et  rubras,  et  tres  dentes  molares  diffi¬ 
cillime  erumpentes,  cernebat.  Scalpello  gingi¬ 
vae  incisa  fuerunt,  chorea  fugit,  dentes  erupe- 


Bisset,  p.  168. 

f  Cartheusen.  Fund.  Patliol.  tom.  i.  cap.  xiv. 

I  Lond.  Med.  Journal  xi.  P.  ii.  NO.  2. 

II  Darwin.  Zoonomia,  ii.  1.  5.  6.  et  iv.  2.  3.  2. 

^  Vide  Dissert,  Inaug.  auctoribus  Salmon  et  X.ock- 

YER. 

^  Audi  Praelect.  System.  Gregorii,  in  loc.  Chorea;, 
Vide  etiam  Dissert.  Inaug.  de  Chorea,  auctore  D.  Salt, 
pag.  17.  an.  1793. 


DE  CHOREA. 


27 


runt.  Brevi  tempore  elapso,  morbus  rediit ;  alte¬ 
rius  lateris  e  gingivis  tres  molares  erumpebant. 
Iterum  scalpello  chorea  cessit,  et  nunquam  re¬ 
diit.  Experientia  P.  Gregory  hoc  compro¬ 
bavit  *,  P.  Rutherford  exemplum  segelli, 
annos  octo  vel  novem  nati,  vidit,  cujus  causam 
morbi,  incisores  in  partem  oris  interiorem  ir¬ 
rumpentes,  praebuerunt.  In  exemplo  Marga¬ 
rita:  Duff,  (supra,  ad  nonae  finem  paginae), 
chorea  puellulam,  e  gingivis  molaribus  erum¬ 
pentibus,  primum  aggressa  est,  et  per  annos  • 
quatuor,  paucis  intervallis  interpositis,  perstitit. 

II.  Tubi  intestinorum  statum  hoc  morbo  stric¬ 
te  connexum  esse  nunc  satis  compertum  est. 
Hoc  Jacobo  Hamilton,  M.  D.  Nosocomii  Ed. 
Reg.  medico  debemus.  Ad  hanc  sententiam 
formandam  perductus  fuit,  putando,  “  The  de- 
bility  and  spasmodic  motions,  hitherto  so 
“  much  considered,  might  not  be  the  leading 
“  symptoms  of  the  disease,  but  might  depend 
upon  previous  and  increasing  derangement  of  ■ 


*  Prselect.  Syst.  de  Chorea.  Vide  etiam  Blake  on 
the  Teeth,  Duhlin,  8vo,  pag.  173. 

health,  as  indicated  by  irregular  appetite  and 
constipation  of  the  bowels  Hanc  senten¬ 
tiam  veram  esse,  experientia  docuit.  Alvus 
plerumque  astricta  est ;  dejectiones  irregulares, 
fasces  durae,  nigrae  et  parcae  sunt.  Vel  si  alvus 
prius  astricta  subinde  laxata  sit,  faeces  quantita¬ 
tem,  colorem,  odorem,  et  formam  naturalem, 
minime  praebent.  Quantitas  autem  faecum  in 
intestinis  coacervata,  non  ad  abdominis  tensio¬ 
nem  et  tumorem  quae  cernere  solemus  ;  sed  ad 
morbi  durationem,  et  ad  vires  aegelli  imminutos, 
respondit.  In  exemplo  Anderson  f,  faeces  per 
dies  decem  ejectae,  quantum  corpus  ipse  pende¬ 
bant.  Huic  causae,  me  judice,  omnia  quae  tu¬ 
bum  intestinorum  et  ventriculum  perturbant,  et 
quae  in  auctorum  libris  extant,  referenda  sunt ; 
e.  g.  ebriositas  | ,  vermes  ||  ,  tubi  intestinalis  pi¬ 
tuita  §,  ejusdem  suburra  &c. 


*  Hamilton’s  Observations,  p.  97. 

•f  Hamilton,  Appendix. 

Duncan’s  Med.  Cases,  p.  266. 

]|  Stoll.  Ratio  Medendi,  tom.  iii.  p.  416. 

Bisset.  Med.  Ess.  p.  168,  &c. 

§  Stoll.  417.  tom.  iii. 

^  D.  Ru  AMp’s  Journal  de  Medicine,  an.  1758. 

Praeter  haec  duo,  quaecunque  irritabilitatem 
et  mobilitatem  prater  naturam  et  debilitatem 
inducunt,  causae  praedisponentes  habeantur,  viz. 
victus  pravus,  aer  impurus,  labor  nimius,  pr^- 
sertim  in  domu,  in  orphanotrophiis,  vel  in  opi¬ 
ficiis,  nimia  detentio,  Scc,  Ad  hunc  corporis 
statum  conferunt  mentis  pathemata  quae  ani¬ 
mum  demittunt,  e.  g.  timor  *.  Haec  enim  animi 
pathemata,  sicut  in  aliis  nervosi  generis  morbis, 
motus  abnormes  excitant,  vel  saltem  augent. 


DE  PROGNOSE 


Prognosis  plerumque  fausta  est ;  praesertim 
si  morbus  haud  gravis  sit,  nec  diu  perstiterit.  Ra¬ 
ro  post  pubertatem  perstat,  et  rarius  tunc  tempo¬ 
ris  primum  oritur.  Atque  ratio  medendi  quam 
Monro  et  Hamilton  in  lucem  protulerunt, 
morbi  sanationem  tantum  non  certam  praebet^ 


*  Stoll.  tom.  iii.  403.  Home^s  Clin.  Exp.  p,  189. 
Exper.  31. 

Sed  contra,  exempla  non  desunt,  quamvis  rara, 
in  quibus  claudicatio,  motus  irregulares,  fatuitas, 
paralysis  et  epilepsia  choream  insecuta  sunt,  vel 
denique  in  mortem  desiit.  Pr^terea,  si  morbus 
post  pubertatem  perstiterit,  vel  tunc  primum 
acciderit,  quamvis  non  lethalis  fuerit,  spes  sani¬ 
tatis  integrae  in  corpore  et  in  mente  minima  est. 
Etiam  si  aliquid  veri  sententiae  de  hydrocepha- 
io  et  chorea,  supradictae  insit,  quandocunque  hu¬ 
jus  motus  (ut  in  exemplis  a  Willan  tracta¬ 
tis* *)  illum  comitentur,  prognosis  infelix  est. 


QUiEDAM  DE  METflODO  MEDENDE 

1 

Quum  dentitio  difficilis  choreas  causa  sit,  gin¬ 
givae  incidendae  sunt,  arte  chirurgica  ;  quo  fac¬ 
to  morbus  fere  solvitur.  Quum  ex  alvi  statu 
orta  sit,  catharticis  solis  fidendum  est.  Mo¬ 
dus  medendi  quem  HamiltonI  feliciter  secu- 

% 

*  Dis.  of  London,  p.  269. 
f  Vide  Observ.  de  Chorea,  et  exempla  in  Appendice. 

tus  est,  hoc  satis  comprobavit.  Ex  exemplis 
quas  Hamilton  enarravit,  constat, 

1.  Alvum  plerumque  adstrictam,  nunquam 
naturalem  esse  ; 

2.  Dejectiones  plerumque  exiguas,  nigras 
foetidas  esse  ; 

3.  Dejectiones  redditas  naturales,  morbum 
decessisse  j 

4.  Vires  corporis  et  mentis,  catharticis  datis 
non  succubuisse,  sed  rediisse  ; 

5.  Statum  morbi,  a  tubi  intestinalis  statu, 
pendere. 

Quum  morbus  infelicem  primo  aggressus 
fuerit,  lenioribus  catharticis,  qu^  laxantia  dici 
solent,  alvum  quotidie  solvere  satis  erit.  Sed 
morbo  progresso  et  fascibus  accumulatis,  pur¬ 
gantibus  fortibus  opus  est.  Nunc  intestina  tor¬ 
pent,  et  medicamenta,  vel  fortiora,  vel  majori¬ 
bus  et  repetitis  dosibus,  dare  oportet.  Hoc 

modo,  morbo  fortiter  occurrendum  est,  et  do- 

% 

nec  fasces  magis  magisque  naturales  fiant,  donec 
alvus  regularis  sit,  et  morbus  gradatim  decesse¬ 
rit,  purgantia  repetenda  sunt,  eorumque  usus  diu 

continuendus.  Sanitatis  reducis  signa  non  am¬ 
bigua  sunt :  Alvus  naturalis  facta,  cibi  appetitus 
bonus,  mens,  oculi,  vultus  hilares,  imperium 
in  musculos  voluntarii  motus  receptus,  vires 
redeuntes.  Quoniam  vero  morbus  saepe  reci¬ 
divus  observatus  est,  ad  alvi  statum  diu  respici¬ 
endum. 

Varia  purgantia  satis  conveniunt.  Bolus  ex  P. 
Convolv.  Jalapae  et  Submur.  Hydrarg.  Compo¬ 
situs  ;  Pilulae  Aloeticae,  et  aliae  pilulae  laxantes  f 
Infusum  Tamarindi  Indici  c  senna,  sales  medii  mi¬ 
nus  ingratae  ;  sed  caeteris  submurias  hydrargyri 
ob  parvum  molem,  et  nullum  saporem,  ob  pon¬ 
dus  et  ob  vires,  praestat ;  pro  variis  purgantium 
formulis  liber  Doctoris  Hamilton  consulendus. 
A  tempore  quo  hic  medendi  modus  in  lucem  pro¬ 
latus  fuit,  in  duobus  exemplis,  quorum  ultimum 
fuit  Margarita  Duff,  a  Gregorio  nostro 
eximio  purgantia  fauste  data  fuerunt.  P.  Home 
quoque  duo  exempla  eodem  modo  et  pari  suc¬ 
cessu  tractata  edidit. 

Hamilton  ipse  putavit  medendi  rationem 
quam  Sydenfiam  feliciter  secutus  est  pro- 

fuisse  maxime,  valida  qua  usus  est  alvi  purga¬ 
tione.  Sydenham  sanguinem  ad  uncias  sep¬ 
tem  mitti  imprimis  jussit.  Die  proximo  Infu- 
sum  Senruz  et  Rheei  et  vesperi  haustulum  pare- 
goricum  dedit.  Alternis  diebus  ad  tertiam  vicem 
cathartica^  et  haustuli  iisdem  noctibus  repetita 
fuerunt.  Postea  iterum  sanguis  ter  quaterve 
missus,  et  alvus  subducta  quoties  vices  ferre  posse 
videatur.  Et,  ait  Sydenham,  “  eo  tamen 
“  temporis  spatio  inter  alternas  evacuationes 
“  observato,  ut  nihil  inde  periculi  aegro  immi- 

neat.”  Diebus  a  purgatione  vacuis  corrobo¬ 
rantia  dedit.  Ex  his  remediis  sola  corroboran¬ 
tia  a  medicis  recentioribus  data  sunt.  Haec 
pauca  sunt ;  opium,  camphora,  aether  sul- 
phuricus,  valeriana,  ’  cinchona,  belladonna, 
zincum,  ferrum,  ammoniaretum  cupri,  bal¬ 
neum  frigidum  et  vis  electrica.  Ex  tenera  ae¬ 
tate,  ex  habitu  corporis  detili,  ex  sectione  cada¬ 
verum  supra  citata,  ex  sero  in  cerebri  ventricu¬ 
los  et  in  pericardium  infuso,  missionem  sangui¬ 
nis  profuisse  haud  verisimile  est. 

Vix  igitur  dubitandum  est  quin  cathartica 
multum  profuerint,  vel  in  iis  aegris  quos  Syden- 

E 

HAM  curavit ;  sed  multo  clarius  constat  de  eo¬ 
rum  bonis  effectibus  in  aliis  et '  recentioribus 
morbi  exemplis.  -Hamilton*  a  De  HaenI  ex¬ 
emplum  choreas  citavit.  “  Bimestri  spatio  ad- 
hibita  vi  electrica  pustulae  copiosae,  eaeque  tur- 
“  piter  onustosae  brachium  et  crus  cingunt ;  in- 
terjiolath  jiurgantibus  perfecta  salus  rediit.” 
In  dissertationibus  medicis  auctore  Bisset,  quin¬ 
que  exempla  inveni,  unum  nempe  pueri,  et  qua- 
tuor  puellarum,  quibus  omnibus  medicamenta 
anthelmenticay  (pro  horum  formulis,  vide  Bis- 
set’s  Medical  Constitutiohs,  p.  329 — 341.),  et 
postea  electuarium  laxansy  felicissimo  cum  effec¬ 
tu  data  fuerunt  |.  Puellarum  una  teretes  duas 
magnas  post  anthelmentica  per  alvum  dejecit, 
et  inde  convaluit.  Puer  teretes  duodecim  emi¬ 
sit,  chorea  perstitit,  sed  medicamentis  supradictis 
semel  iterumque  datis,  vere  proxima  decessit, 
nunquam  reditura.  Ex  his  quinque,  duobus 
solummodo  una  cum  fsecibus  vermes  dejecti  fue- 


*  Observations,  p.  105. 
f  Vol.  i.  cap.  8.  Ratio  Medendi, 
f  Bisset^s  Medical  Essays,  p.  165.  &  169. 

runt,  sed  in  aliis  tribus  eadem  medicamenta, 
eodem  modo  data  non  minus  profuerunt. 

E  ratione  medendi  auctore  Max.  Stoll 
(tom.  iii.  p.  414.)  de  exemplo  juvenis  annos 
sedecem  nati,  quse  curationi  ope  catharticorum 
favent,  pauca  excerpo.  Post  morbi  historiam, 
et  medicamenta  qusedam  enumerata,  haec  se¬ 
quuntur  :  A  gummi  ferulaceis  pejus  habuit, 
a  camphora  pessime.  Continuum  oris  glu- 
ten  et  dentium  sordes  accusavit ;  ab  eccojiroti- 
cis  salbiis  emendabatur,  denuo  non  curaba- 
tur.  Ab  extracto  belladonn^  vertigo,  cepha- 
“  lalgia,  delirium  furor  est  ortus,  ut  eo  sepo- 
sito  fiurgare  denuo  ventrem  placuerit,  rheo 
et  salibus  mediis^  cum  multo  oxy meile  squilli- 
tico  propinatis,  Inde  lumbricum  dejecit 
“  (plures  jam  ollm  repetifim  secessisse  aiebat) 
‘‘  et  pituitam  ;  alvo  mediocriter  sed  quotidie 
fluente^  oris  gluten  artus  atque  omnia  sic  e- 
mendata  sunt,  ut  sub  mensis  ejusdem  finem 
ad  suos  sanus  redivit.’’  Et  infra  (ad  pagi¬ 
nam  416.)  vide  hgec  :  “  Choream  Sancti  Viti 
ab  amarescente  primarum  viarum  pituita  no- 
“  tam  solventibus  eccofiroticis^  rheo^  arcano  duplb 

cafo^  et  oxymelle  squillitico,  sanavi  in  alia  pu- 
“  ella  quam  diuturnus  ante  eum  morbum  rheu- 
matismus  afflixit,  neglectus  atque  in  Chore- 
“  am  S.  Viti  suapte  fatiscens.  Nocuere  stimu- 
lantia,  extractum  quoque  belladonnae,  flores 
zinci,  flamma  electrica  in  ea  specie  quam 
tubi  intestinalis  pituita  et  vermes  produxe- 
runt.^’ 

Apud  Sau VAGES  (tom.  i.  p.  591.)  hoc  ex¬ 
emplum  inveniendum  est.  “  Monspelii  puer, 
duodecim  annos  natus,  vino,  caffe  et  liquori- 
“  bus  spirituosis  assuetus,  arthritide  rheumatis- 
“  mali  recens  sanatus,  incidit  sensim  in  instabi- 
litatem  totius  corporis,  ita  ut  per  duos  men- 
ses  inscius  et  invitus  brachium,  pedem,  ca- 
put,  vel  aliam  partem,  continuo  extra  som- 
num  motitaret  tanquam  nugans  ;  unius  ta- 
men  lateris  motitatio  non  fuit  major  quam 
alterius,  dein  mens  et  loquela  debilitaban- 
tur ;  dolor  pedem  aggressus  est  sed  levis ; 
sanabatur  hic  puer  phlebotamia,  et  dein  refie- 
titis  catharticis,^^ 


Puellam,  annos  quatuordecim  natam,  et 

chorea  affectam,  morbilli  subito  aggressi  sunt*; 
his  autem  aliquot  dies  finitis  chorea  rediit,  et 
per  dies  quatuordecim,  parva  intermissione, 
perstitit,  quicquid  multa  medicamenta  contra 
nitabantur.  Dein  autem,  diarrha^d  sfionfa- 
ned^  jnultum  saburrcE  quasi  7nucGSiZ  emittente^ 
penitus  sanata  fuit.  Forsitan  hoc  modo  ex¬ 
plicari  debent  sanationes  plurimas  choreas, 
cum  causa  morbi  in  tubo  intestinali  sedem  ha¬ 
buerit,  vel  dentibus  per  se  e  gingivis  erumpen¬ 
tibus,  cum  dentes  causam  prasbuerint.  Saltem 
praxis  qua  Moxud  et  Hamilton  usi  fuerunt, 
hasc  verisimilia  reddit. 

Quodcunque  in  victu,  potu,  vita  genere,  et 
in  aliis  quibuslibet,  ventriculum  et  alvum  gra¬ 
vet,  sedulo  evitandum  est. 

Quum  purgantia  diu  data  fuerint,  et  vis  vitae 
deficere  inceperit,  vinum,  cinchona,  et  alia  ro¬ 
borantia,  fortasse  proderunt.  Hasc  autem  in 
purgantium  loco  minime  sufficienda  sunt,  sed 
cum  iis  conjungenda,  vel  vicissim  danda.  Ho- 


*  Whytt’s  Works,  4to,  p.  573.  Note. 

rum  usum  rarissime  morbus,  sed  aliquando  ti¬ 
mor  vel  segri,  vel  amicorum,  et  medici  ipsius 
prudentia  postulent.  Ferrum,  qua  tonicum, 
dari  potest ;  sed  quia  fasces  nigras  facit,  et  ita 
an  naturales  sint  judicare  difficillimum,  loco  hu¬ 
jus  aliis  roborantibus  uti  decet.  Alvi  enim  sta¬ 
tus  summi  momenti  est,  et  ancillis  matribusque 
minime  fidere,  sed  medicum  ipsum  omne  quod 
ex  alvo  ejiciatur  quotidie  inspicere,  oportet. 

Remediis  et  medicamentis  supradictis  frigida¬ 
rium  subjungi  potest.  Hoc  quidem  Hamilton 
et  Bisset  non  suadent,  sed  alii  *  haud  parvi  no¬ 
minis  laudant.  In  statu  morbi  maxime  debili, 
qui  nonnunquam  medicis  occurrit,  forsitan  aqua 
frigida,  reactione  ut  dicitur  deficiente,  haud  pro¬ 
derit  ;  sed  cum  segellus  robur  gradatlm  recipe¬ 
re  videtur,  et  cum  his  modis  refectus  sit,  frigi¬ 
dario  cum  fructu  utatur.  Hsec  Heberden  : 
Cum  ssger  morbo  se  colligere  coeperit,  tunc 
in  frigidam  descendere  juvabit,  quod  etiam 
morbo  nondum  inclinato  utiliter  tentatum 


*  H  EBERDEN,  WhYTT,  GrEGORY,  ili  loC. 

novi.”  Per  totum  morbum,  et  per  totam 
Sanationem,  di^ta  mitis,  simplex  et  nutriens,  ex¬ 
ercitatio  modica,  aer  purus,  maxime  prosunt. 

Si  his  chorea  non  cedat,  vel  cum  rheumatis¬ 
mo,  (ut  nonnulli  putant),  vel  cum  paralysi  con- 

( 

jungatur,  vis  galvanica,  vel  electrica  *,  tentari 
meretur. 

An  purgantia  cum  chorea  post  pubertatem 
perstiterit!,  vel  tunc  primum  acciderit,  spem  sa- 
lutemve  pollicentur  ?  Dies  doceat :  nam  hacte¬ 
nus,  quantum  mihi  novisse  contigit,  experientia 
deest.  Sed  de  tali  exemplo  a  chirurgo  Edinen- 
si  tractato,  quaedam  a  chirurgo  ipso  accepta, 
nuperrime  mihi  cl.  Hamilton  lubenter  tradi¬ 
dit.  A.  B.  mulier  innupta,  annos  circiter  tri¬ 
ginta  et  sex  nata,  corporis  habitum  debilis,  al¬ 
vo  astrictae  et  capitis  dolori  gravi  assueta,  qua- 
tuor  abhinc  annis  post  nimiam  ambulationem, 
maximam  debilitatem  et  per  totum  corpus  dolo- 


*  Vide  De  Haen.  Rat.  Medendi,  cap.  v.  de  Machina 
Electrica. 

f  De  his  vide  quasdam  ad  pag.  18,  19,  et  20.  supra. 

res  conquesta  est.  His,  post  dies  quadraginta, 
chorea  successit.  A  chirurgo  consilium  petivit, 
qui  medicamenta  tonica  dedit ;  e.  g.  cinchonae 
et  ferri  varia  praeparata.  Epispastica  capiti  do¬ 
lenti  aliquid  levaminis  praebuerunt.  Laxanti¬ 
bus  quoque  alvus  soluta  fuit.  Balneum  calidum 
non  profuit.  Vermibus  in  tubo  intestinorum, 
quasi  choreae  causa,  suspectis,  vermifuga,  et 
praesertim  calomelas,  data  sunt.  Calomelas 
purgando,  (ut  chirurgo  visum  est),  salutem  red¬ 
dendi  spem  praebuit.  Sed  hoc  medicamentum 
intermissum  fuit.  Mense  Junii,  anno  1S05, 
purgantia  rursus,  et  tunc  secundum  methodum 
Doctoris  Hamilton,  data  fuerunt,  et  morbum 
penitus  sustulerunt.  Evacuationes  fuerunt  foe¬ 
tidae  et  subnigrae.  Postea  autem,  purgantibus 
intermissis,  chorea  rediit.  Iterum  purgantia 
morbum  fugaverunt,  et  per  menses  jam  octo, 
ope  et  usu  purgantium  freta,  optime  valuit. 
Haec  chirurgus  *.  De  chorea  in  aetate  tam  matu¬ 
ra,  et  tunc  firimwn  accidente,  nihil  antequam 
inveni. 


Dabat,  Edinoe,  die  10'’'°  mensis  Januarii  1807. 

Chorese,  quum  post  pubertatem  perstet,  nul¬ 
lis  aliis  remediis  (quantum  scio)  feliciter  occur¬ 
rendum  est.  Cathartica  itaque  tentare  medici 
esse  videtur ;  sed  quum  consuetudo,  segri  aetas, 
morbi  diuturnitas  et  alia  choream  confirmave¬ 
rint,  sanatio  tarda  vel  nulla  expectanda  est. 
Forsitan,  quoque,  in  his  exemplis,  vis  electrica 
et  balneum  frigidum  haud  sine  commodo  expe¬ 
rienda. 

Haec  habui  de  chorea  quae  dicerem :  ccetera 
desi(7it. 

